Θέοντορ ντε Μπράυ

Ο **Θέοντορ ντε Μπράυ** (ολλανδικά: *Theodor de Bry*, λατινικά: *Theodorus de Bry / Θεόδωρος του Μπράυ,* 1528 – 27 Μαρτίου 1598) ήταν ολλανδικής καταγωγής χαράκτης, χρυσοχόος και εκδότης που έζησε σε διάφορα μέρη της Ευρώπης αλλά κυρίως στη Γερμανία, και έγινε διάσημος για τις αναπαραστάσεις των πρώτων ευρωπαϊκών αποστολών στην ήπειρο της Αμερικής.

## Περιγραφή

Γεννήθηκε το 1528 στη Λιέγη, και έλαβε την εκπαίδευση του από τον πατέρα του και τον παππού του οι οποίοι επίσης ήταν χαράκτες και χρυσοχόοι. Ο ντε Μπράυ μεγάλωσε ως προτεστάντης, όμως καθώς τα νότια τμήματα της Ολλανδίας την εποχή εκείνη ελεγχόταν από την Ισπανία -καθολικοί στο θρήσκευμα- ως οι Ισπανικές Κάτω Χώρες, ο ντε Μπράυ αναγκάστηκε να φύγει από την πατρίδα του και να μετακινηθεί σε διάφορα σημεία της Ευρώπης, όπως Λιέγη, Στρασβούργο, Αμβέρσα, Λονδίνο, και Φρανκφούρτη.

Δημιούργησε ένα μεγάλο αριθμό χαράξεων για τα βιβλία που εξέδωσε, και σε ότι αφορά την Αμερική τα περισσότερα από τα βιβλία αυτά περιείχαν μαρτυρίες από αυτόπτες που συμμετείχαν στα ταξίδια, ενώ ο ίδιος ο ντε Μπράυ δεν ταξίδεψε ποτέ εκεί. Οι αναπαραστάσεις αυτές είναι πολύτιμες ως οι πρώτες απεικονίσεις των αποστολών αυτών, και διακρίνονται σε 3 κύριες ομάδες, αυτές της επαφής με τους Ισπανούς στην Καραϊβική και τους Άγγλους στη Βιρτζίνια, αυτές με τους Γάλλους στη Βόρεια Καρολίνα, και αυτές των Πορτογάλων στον Αμαζόνιο.

Χαρακτηριστικό των απεικονίσεων των Ισπανών, είναι οι εξαιρετικά σκληρές απεικονίσεις τους όπου διαπράττουν αιματηρές θηριωδίες έναντι των ιθαγενών πληθυσμών, κάτι που οδήγησε στον μετέπειτα σχολιασμό πως ο ντε Μπράυ υπήρξε υπερβολικός καθώς διακατέχονταν από εμπάθεια έναντι των καθολικών Ισπανών λόγω του δικού του ιστορικού, ισχυρισμός ο οποίος εμπίπτει στην ιστοριογραφική θεωρία του λεγόμενου ''Μαύρου Θρύλου''. Ωστόσο οι απεικονίσεις των βιαιοτήτων βασίστηκαν στις περιγραφές του Μπαρτολομέο ντε λας Κάσας, Ισπανού ιερέα ο οποίος υπήρξε αυτόπτης μάρτυρας των γεγονότων και μετέπειτα αφιέρωσε τη ζωή του στην προστασία των ιθαγενών πληθυσμών της Αμερικής.

Δημιούργησε χαρακτικά με απεικονίσεις από διάφορα άλλα μέρη του κόσμου, καθώς και διάφορες αλληγορικές απεικονίσεις. Μετά τον θάνατο του το 1598 την εκδοτική επιχείρηση ανέλαβαν η σύζυγος και οι γιοί του, και ο συνολικός αριθμός των χαρακτικών του εκδόθηκε το 1630.

## Χαρακτηριστικά έργα

### Αμερική

North carolina algonkin-essen.jpg|Ιθαγενείς της Βόρειας Καρολίνας
North carolina algonkin-fischen.jpg|Ιθαγενείς ψαράδες της Βόρειας Καρολίνας
The Carte of all the Coast of Virginia by Theodor de Bry 1585 1586.jpg|Χάρτης της Βιρτζίνια
Indian Village of Pomeiooc Theodor de Bry 1590.jpg|*Η πόλη του Πομεϊοόκ,* Βιρτζίνια
Village of Secoton Theodor de Bry 1590.jpg|*Το χωριό του Σεκοτόν*, Βιρτζίνια
Lemoy012.jpg|Ιθαγενείς της Φλόριντα
Christopher Columbus' Soldiers Chop the Hands off of Arawak Indians who Failed to Meet the Mining Quota.jpg|Θηριωδίες των Ισπανών σε ιθαγενείς σκλάβους
Illustrations de Narratio regionum Indicarum per Hispanos quosdam devastattarum — Jean Théodore de Bry — 14.jpg|Θηριωδίες των Ισπανών σε ιθαγενείς πληθυσμούς


### Διάφορα

The True Picture of a Women Picte.jpg|*Αναπαράσταση γυναίκας [[Πίκτοι|Πίκτη]],* 1588
Design for a Dish with Portraits of the Roman Emperors Caesar, Claudius, and Otho MET DP837270.jpg|Διακόσμηση σκεύους, με παραστάσεις των Ρωμαίων αυτοκρατόρων Ιουλίου Καίσαρα, Κλαύδιου, και Όθωνα
Egg dance - NYPL b12156346-5324998 crop.png|Παραδοσιακός ολλανδικός χορός
Shipwrecked Portuguese sailors battling giant crabs in the Indian Ocean.jpg|Πορτογάλοι ναύτες σε μάχη με γιγάντια καβούρια στον Ινδικό Ωκεανό
Scene with a Feast of Love in a Circle at Center MET DP837278.jpg|Ερωτικό συμπόσιο
J. Theodor de Bry, Sunflower in "Florilegium novum ..." Wellcome L0008261.jpg|Ηλίανθος
RegCongo9.png|Αναπαράσταση ζέβρας στο Κογκό
Cannibals.23232.jpg|Κανίβαλοι στον Αμαζόνιο


## Παραπομπές


## Σχετική βιβλιογραφία

* Lauren Beck, "Illustrating the Conquest in the Long Eighteenth Century: Theodore de Bry and His Legacy," in *Book Illustration in the Long Eighteenth Century: Reconfiguring the Visual Periphery of the Text*, Ed. Christina Ionescu. Newcastle upon Tyne: Cambridge Scholars, 2011, 501-40.
* M. Bouyer & J.-P. Duviols, *Le Théâtre du Nouveau Monde: Les grands Voyages de Théodore de Bry* (Gallimard, 1992). 
* Michiel van Groesen, *The Representations of the Overseas World in the De Bry Collection of Voyages (1590-1634)* (Leiden/Boston 2008)
* Thomas Harriot, *A briefe and true Report of the new found Land of Virginia: The complete 1590 edition with 28 engravings by Theodor de Bry, after the drawings of John White and other illustrations*, with a new introduction by Paul Hulton of the British Museum (Dover Publications, 1972). 
* Henry Keazor: "Theodore De Bry's Images for America", *Print Quarterly* 15/2 (1998), pp.&nbsp;131–149

## Εξωτερικοί σύνδεσμοι

*  Grands Voyages, by Theodore de Bry. - Η πλήρης συλλογή χαρακτικών της Αμερικής, σε 12 τμήματα, Βιβλιοθήκη του Κογκρέσου.
*  The De Bry Collection of Voyages (1590-1634):Early America reconsidered, Journal of Early Modern History - Brill

Κατηγορία:Ολλανδοί χαράκτες